Държавен вестник, бр. 22, 2020 г., стр. 7

БРОЙ  22	
Д Ъ Р Ж А В Е Н  В Е С Т Н И К 	
СТР.  7  
4. Концесионният договор се сключва при 
условията на това решение, Решение № 719 на 
Министерския съвет от 2019 г. и подадената от 
„Луксор Прим“ – ЕООД, оферта за участие в 
процедурата за възлагане на концесия. 
5. При отказ за сключване на договора по 
т. 4 спечелилият процедурата за възлагане на 
концесия участник губи гаранцията за участие в 
откритата процедура за възлагане на концесия.
6. Решението подлежи на обжалване относно 
неговата законосъобразност по реда на глава 
шеста на Закона за концесиите пред Комисията 
за защита на конкуренцията в 10-дневен срок 
от обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
2419
МИНИСТЕРСТВА 
И ДРУГИ ВЕДОМСТВА
НАЦИОНАЛНА 
АГЕНЦИЯ ЗА ПРИХОДИТЕ
СПОГОДБА
между Република България и Ислямска ре­
публика Пакистан за избягване на двойното 
данъчно облагане и предотвратяване на от­
клонението от облагане с данъци на доходите
(Ратифицирана със закон, приет от 44-то 
Народно събрание на 23 януари 2020 г. – ДВ, 
бр. 10 от 2020 г. В сила от 20 февруари 2020 г.)
Република България и Ислямска репуб-
лика Пакистан,
Желаейки да разширят своите иконо­
мически отношения и да развият своето 
сътрудничество в данъчната област,
Възнамерявайки да сключат Спогодба за 
избягване на двойното данъчно облагане и 
предотвратяване на отклонението от обла­
гане с данъци на доходите, без да създават 
възможности за необлагане или намалено 
облагане чрез отклонение или заобикаляне 
на данъчното облагане (включително чрез 
споразумения за злоупотреба със спогодби с 
цел получаване на облекчения, предоставени 
по тази Спогодба, в непряка полза на местни 
лица на трети юрисдикции),
се договориха, както следва:
Г л а в а  I
ОБХВАТ НА СПОГОДБАТА
Член 1
Обхват по отношение на лицата
Тази Спогодба се прилага спрямо лица, 
които са местни лица на едната или на двете 
договарящи държави.
Член 2
Данъци, за които се прилага Спогодбата
1. Тази Спогодба се прилага за данъци 
върху дохода, налагани от едната договаряща 
държава или нейни политически подразделе­
ния или органи на местна власт, независимо 
от начина, по който се събират.
2. За данъци върху дохода се считат всички 
данъци, наложени върху общия доход или 
върху елементи от дохода, включително 
данъците върху печалби от прехвърляне на 
движимо или недвижимо имущество, както 
и данъците върху общия размер на надници­
те или заплатите, платени от предприятия.
3. Съществуващите данъци, за които се 
прилага Спогодбата, са по-специално: 
а) по отношение на България:
(i) данъкът върху доходите на физичес-
ките лица;
(ii) корпоративният подоходен данък;
(iii) патентният данък;
(наричани по-нататък „български да­
нък“);
б) по отношение на Пакистан:
(i) подоходният данък;
(ii) свръх данъкът; 
(наричани по-нататък „пакистански 
данък“).
4. Спогодбата ще се прилага и за всички 
идентични или подобни по естеството си 
данъци, които са въведени след датата на 
подписване на Спогодбата като допълнение 
или вместо съществуващите данъци. Компе­
тентните органи на договарящите държави 
ще се уведомяват взаимно за всички същест­
вени изменения, извършени в съответните 
им данъчни закони.
Г л а в а  I I
ОПРЕДЕЛЕНИЯ
Член 3
Общи определения
1. За целите на тази Спогодба, освен ако 
контекстът не изисква друго:
a) термините „едната договаряща държава“ 
и „другата договаряща държава“ озна­
чават България или Пакистан, според 
изискванията на контекста;
б) терминът „България“ означава Репуб-
лика България, а когато се употребява 
в географски смисъл, означава тери­
торията и териториалното море, върху 
които тя упражнява своя държавен 
суверенитет, както и континенталния 
шелф и изключителната икономическа 
зона, върху които упражнява суверенни 
права и юрисдикция в съответствие с 
международното право; 
в) терминът „Пакистан“, когато се употре­
бява в географски смисъл, означава Ис­
лямска република Пакистан и включва 
всяка зона извън териториалните води